Document ID: 32010R1022

KOMISSION ASETUS (EU) N:o 1022/2010,
annettu 12 päivänä marraskuuta 2010,
vuonna 2010 eräillä viininviljelyvyöhykkeillä korjatuista rypäleistä tuotetun viinin väkevöimistä koskevien rajojen nostamisen sallimisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan kolmannen kohdan,
sekä katsoo seuraavaa:
(1)
Asetuksen (EY) N:o 1234/2007 liitteessä XV a olevan A kohdan 3 kohdan mukaan poikkeuksellisen epäsuotuisien ilmasto-olojen vuosina jäsenvaltiot voivat pyytää, että luonnollisen alkoholipitoisuuden lisäämistä (väkevöintiä) koskevia rajoja nostetaan enintään 0,5 prosentilla.
(2)
Belgia, Tšekki, Tanska, Saksa, Unkari, Alankomaat, Itävalta, Puola, Slovenia, Slovakia ja Yhdistynyt kuningaskunta ovat pyytäneet vuonna 2010 korjatuista rypäleistä tuotetun viinin väkevöimistä koskevien rajojen nostamista, koska eräillä maantieteellisillä alueilla ilmasto-olot ovat olleet viljelykaudella erityisen epäsuotuisia.
(3)
Vuoden 2010 poikkeuksellisen epäsuotuisista ilmasto-oloista johtuen tietyillä viininviljelyalueilla ei ole mahdollista tuottaa asetuksen (EY) N:o 1234/2007 liitteessä XV a olevan A kohdan 2 kohdassa säädettyjen luonnollisen alkoholipitoisuuden lisäämistä koskevien rajojen perusteella kokonaisalkoholipitoisuudeltaan sellaista viiniä, jolle tavallisesti olisi kysyntää markkinoilla.
(4)
Sen vuoksi olisi aiheellista sallia vuonna 2010 tietyillä viininviljelyalueilla korjatuista rypäleistä tuotetun viinin väkevöimistä koskevien rajojen nostaminen.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1234/2007 liitteessä XV a olevan A kohdan 2 kohdassa säädetään, tämän asetuksen liitteessä luetelluilla maantieteellisillä alueilla vuonna 2010 korjattujen tuoreiden rypäleiden, rypäleen puristemehun, käymistilassa olevan rypäleen puristemehun, käymistilassa olevan uuden viinin ja vuonna 2010 korjatuista rypäleistä tuotetun viinin luonnollisen alkoholipitoisuuden lisääminen ei saa ylittää seuraavia rajoja:
a)
3,5 tilavuusprosenttia asetuksen (EY) N:o 1234/2007 liitteessä XI b olevassa lisäyksessä tarkoitetulla A-viininviljelyvyöhykkeellä;
b)
2,5 tilavuusprosenttia asetuksen (EY) N:o 1234/2007 liitteessä XI b olevassa lisäyksessä tarkoitetulla B-viininviljelyvyöhykkeellä;
c)
2,0 tilavuusprosenttia asetuksen (EY) N:o 1234/2007 liitteessä XI b olevassa lisäyksessä tarkoitetulla C I -viininviljelyvyöhykkeellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä marraskuuta 2010.

Labels: 18
17
6